કારેલાં સ્વાદમાં જેટલા કડવા હોય છે તેના ગુણો અને ફાયદાઓ એટલા જ મીઠા હોય છે. પરંતુ લોકોને તેના ગુણો વિશેની ખબર હોતી નથી. કારેલાને કોઇપણ સ્વરૂપમાં આરોગવાથી અનેક સ્વાસ્થ્ય લાભ પ્રાપ્ત થાય છે અને શરીર નિરોગી રહે છે. મોટાભાગે ઘણા ઓછા લોકોને કારેલાં ભાવતા હોય છે. પરંતુ કારેલા કિડની સ્ટોનના દર્દીઓ માટે રામબાણ ઔષધીનું કામ કરે છે. કારેલામાં મેગ્નેશિયમ અને ફોસ્ફરસ ભરપૂર માત્રામાં હોય છે, જે પથરીનાશક માનવામાં આવે છે અને શરીરમાં પથરી બનતા અટકાવે છે. જેથી કિડની સ્ટોનની સમસ્યામાંથી છુટકારો જોઇતો હોય તો નિયમિત રીતે કારેલાંનું સેવન કરવું જોઇએ.